Janet Ahlberg

Janet Ahlberg (født Janet Hall; 1944–1994) var en britisk barnebokillustratør. Hun samarbeidet med ektemannen Allan Ahlberg; han skrev teksten, og hun illustrerte.guardian.co.uk Interview: Allan Ahlberg; 24.6.2006 Hun mottok to ganger Kate Greenaway-medaljen: for Each Peach Pear Plum i carnegiegreenaway.org.uk  Each Peach Pear Plum  og for The Jolly Christmas Postman i carnegiegreenaway.org.uk The Jolly Christmas Postman 

Hun vokste opp i Leicester, og tok lærerutdanning i Sunderland. Her møtte hun Allan Ahlberg, og de giftet seg i 1969. Mens han arbeidet som lærer, arbeidet hun som designer og illustratør. De fikk datteren Jessica i 1980. Janet døde av kreft, bare 50 år gammel. 

Janet utfordret ektemannen til å skrive tekster for henne, og deres første bøker var de fem bøkene om Brick Street Boys (1975). Paret laget bøker for flere aldersgrupper, fra pekebøker til fortellinger for eldre barn. Den prisvinnende Each Peach Pear Plum (1978) er en letebok, med Mother Goose og andre kjente barneversfigurer gjemt i illustasjonene. Deres største suksess var The Jolly Postman, som er trykket i mer enn 6 millioner eksemplarer (pr 2006). Billedboka viser en postmann på sin rute, mens han leverer brev til kjente personer fra andre eventyr. Brevene ligger i konvolutter; de kan tas ut og leses. Boka hadde to oppfølgere: The Jolly Christmas Postman (1991) og The Jolly Pocket Postman (1995). 

Etter hennes død redigerte ektemannen minneboka Janet's Last Book med et utvalg tekster til hennes arbeider. Boka ble først utgitt som privattrykk i 1996 og kom i offentlig distribusjon i 1997.

 Referanser 

Kategori:Engelske barnebokforfattere
Kategori:Britiske illustratører
Kategori:Personer fra Leicester